Diari Oficial de la Generalitat Valenciana


Sumari del DOGV 5583, del 23-08-2007 (2007/10358)

Informació pública del projecte de reparcel·lació forçosa del programa d'actuació integrada de la unitat d'execució sòl urbanitzable amb ordenació detallada sector residencial baixa densitat Platja de Guardamar de la Safor.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5583

Data del DOGV
:   23-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10997


Data del document
:   12-07-2007

Organisme emissor
:   Procopey, SL

Tipus de document
:   Informació Pública

Descriptors 

:   * Guardamar de la Safor
    * pla d'urbanisme

Informació pública del projecte de reparcel·lació forçosa del programa d'actuació integrada de la unitat d'execució sòl urbanitzable amb ordenació detallada sector residencial baixa densitat Platja de Guardamar de la Safor. [2007/10278]  
Procopey, SL, amb domicili a Gandia, avinguda de València, número 19, i CIF B-96418751, tenint en compte que l'Ajuntament de Guardamar de la Safor va acordar en sessió d'assemblea veïnal de data 25 de gener de 2007 l'aprovació i adjudicació definitiva del programa d'actuació integrada, unitat d'execució sòl urbanitzable amb ordenació detallada sector residencial baixa densitat Platja a la mercantil Procopey, SL, Diari Oficial de la Comunitat Valenciana número 5483, de data 3 d'abril de 2007, ha formulat projecte de reparcel·lació forçosa de l'esmentada unitat d'execució a l'empara del que preveu l'article 169.5 de la Llei de la Generalitat Valenciana 16/2005, de 30 de desembre, Urbanística Valenciana (d'ara en avant LUV). D'acord amb el que disposa l'article 416 del Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), en relació amb l'article 177 LUV, se sotmetrà a informació pública el dit projecte de reparcel·lació forçosa per mitjà de la publicació en el Diari Oficial de la Comunitat Valenciana, pel termini d'un mes, fent constar que el dit projecte de reparcel·lació forçosa quedarà protocol·litzat per mitjà d'acta autoritzada per la notaria d'Alejandro Cervera Taulet, a Gandia, carrer Vallier, número 2, primer pis, i serà depositada una còpia de la documentació en l'Ajuntament de Guardamar de la Safor. Durant l'indicat termini d'un mes, a comptar de la publicació en el Diari Oficial de la Comunitat Valenciana, podrà consultar-se tota la documentació, tant en l'ajuntament referit, a fi d'examinar-la i presentar al·legacions, com en la notaria abans citada, en horari de 10.00 a 13.00 hores, on es podrà obtindre còpia de l'acta notarial o sol·licitar que se li exhibisca esta i/o formular les al·legacions que s'entenguen oportunes. En cas de necessitar aclariment de dubtes, conceptes o altres qüestions relatives al programa, per part de l'equip redactor, s'haurà de concertar cita prèvia cridant al telèfon 556645192, Procopey, SL. De conformitat amb el que disposa l'article 174.7 LUV i 409 ROGTU, modificat pel Decret 36/2007, de 13 d'abril, del Consell, pel qual es modifica el Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, durant l'exposició al públic del projecte de reparcel·lació, a fi d'evitar el pro indivís, els que resulten adjudicataris en condomini, podran efectuar-se requeriments recíprocs per a substituir les quotes de condomini previstes en el projecte per indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic donant un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.  
Guardamar de la Safor, 12 de juliol de 2007.- En representació de la mercantil Procopey, SL: Camilo Peiró Roselló.